





















































































TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 71149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 
— EFTERTRYK IKKE TILLADT — 

Rounborg Tryk-Skive 


Dr. Wilh. Martin 

Hvorfra kommer UFO’erne. 

I den foreliggende redegørelse har vi beskæftiget os med beboel¬ 
sesmulighederne på alle planeter i vort solsystem. Derfor må vi også 
regne med en kultur og en teknisk udvikling. Det ville være forkert 
at regne med ringere udviklingsmuligheder på de andre planeter, 
blot fordi disse er fjernet længere fra Solen end vor jord, eller fordi 
vore teleskoper kun tillader os at drage fattige slutninger udfra vore 
iagttagelser. Således står mulighederne for udvikling af fly-appara¬ 
ter ligeså åbne for andre planeter som for vor egen planet, ja endog 
muligheden for anvendelse af en drivkraft, som vi endnu ikke ken¬ 
der. Det er et falsk standpunkt at tage, når en sådan mulighed på 
forhånd afvises, blot fordi man ikke selv kender den. 

Da vi ud fra astronomiske data ved, at Venus, hvad størrelse, 
masse og specielt vægt, afstand fra Solen, skydannelser og gravita¬ 
tion o.s.v., angår, er den planet, som ligner Jorden mest, så taler 
sandsynligheden for, at UFO’erne, såfremt de er en realitet, og kom¬ 
mer ude fra verdensrummet, netop kommer fra planeten Venus. Og¬ 
så de iagttagne UFO'ers størrelse passer bedre for den størrelse men¬ 
nesker, man kunne forvente at finde på Venus end på f. eks. Uranus, 
hvis beboere sandsynligvis en en hel del større. 

Om muligheden for en tilflyvning fra Venus skal jeg blot henvise 
til en iagttagelse, der konstaterede et UFO’s hastighed til 13.500 
km/t, hvilket svarer til 4 km/sek. Rejsetiden med denne hastighed 
fra Venus (% 0.000.000 km) ville andrage ca. 100 dage. Man må 
imidlertid antage, at hastigheden i det frie rum er betydeligt mere end 
13.500 km/t, hvorved rejsetiden kan nedsættes til få uger eller dage. 

(Forfatteren kommer nu ind på „mystiske" skrifter fra det 18. og 
19. årh. Han tænker her på Lorber: Erde und Mond, Die natiirliche 
Sonne o.s.v. Disse bøger er skrevet af en mand, som gennem indre 
intuition har fået oplysninger fra kosmos om de nedennævnte ting. 
Forfatteren angiver, at han grundigt har studeret disse bøger og me¬ 
ner, at de er ærlige. Han vil kun fortælle kendsgerningerne fra disse 
bøger og de simpleste muligheder for ikke at få ord for at ville 
vække sensation. Han fortæller derefter:) 

Efter disse skildringer skulle den højeste tekniske udvikling være 
nået på Uranus. Disse mennesker er kæmpestore, men skildres også 
som de mest viljestærke af alle planeters beboere. De nærer ingen 
som helst frygt for døden. De har ikke forståelse af, at et problem 
kan være så vanskeligt, at det ikke kan gennemføres. Når de teknisk 
har udtænkt problemet, så bringer de det simpelthen til udførelse 
— uanset hvor svært det end tager sig ud. For at nævne et eksempel 
så bygger de broer over meget store have ved hjælp af kæmpestore 
bropiller. Deres udseende beskrives som værende meget lidt skøn på 
grund af den kraftige muskeludvikling. Det eneste, som kan dæmpe 
deres vilje, er en selvudslettende kærlighed, som de agter allerhøjest 
af alt. 

De smukkeste og mest ærbare mennesker skal leve på Jupiter. 
Også beboerne på Venus bliver beskrevet som smukke mennesker. 

Jeg vil her kun gå yderligere ind på dette spørgsmål for så vidt 
det kan forklare UFO’ernes herkomst. Det bliver derfor om Venus¬ 
boerne, som har mest interesse. De bliver betegnet som overordent¬ 
lig rejselystne og nysgerrige. Deres præster skal efter opgivender vide, 
at Jorden var den planet, som først fostrede verdens forløser, Kri- 
stus. Derfor har de en meget stor respekt for vor klode, men sand¬ 
synligvis også udfra den betragtning, at nysgerrighed og rejselyst 
fostrer ønsket om at lære Jorden nærmere at kende. Akkurat de sam¬ 
me ønsker har enhver her på Jorden om at lære Israel nærmere at 
kende for at se de steder, hvor Kristus levede. 

Vort verdensomfattende ansvar. 

Menneskeheden kunne allerede i dag have et paradis her på Jor¬ 
den, hvis alene omkostningerne ved de sidste to verdenskrige var 

blevet anvendt til frugtbargørelse og overrisling af de afrikanske 
ørkenzoner. Ved et fornuftigt samarbejde kunne problemet dog løses 
i dag, og det ville bestemt koste mindre end en tredje verdenskrig. 
Sålænge den kosmiske forudsætning ikke er til stede hos de førende 
grupper blandt menneskene, forbliver et sådant problem dog uløst. 

Så længe indstillingen hos menneskene er rent egoistisk, så er 
krige en indre nødvendighed, for at ikke menneskene skal forsumpe 
i den rene materialisme. Når man en gang kommer til den erkendelse, 
at alle gaver stammer fra en kosmisk verden og i den sidste ende 
fra GUD, og at vi kun har disse gaver som lån, så ved man også, at 
alle mangler kun skyldes den egoistiske adfærd. Vor opfattelse i dag 
af energi og energiforråd er en materialistisk fejlslutning og vor til¬ 
syneladende jagt efter den skabende energikilde er ganske menings¬ 
løs. Når menneskene en dag antager den kosmiske verdensanskuelse 
ikke blot som en kendsgerning, men lader sig gennemsyre af den og 
undlader „stadig at slå til skaglerne”, er det øjeblik til stede, hvor 
muligheder og energi ganske af sig selv står til dets disposition i me¬ 
get større målestok, end vi drømmer om. 

På denne måde ville f. eks. frugtbargørelsen af de afrikanske ør¬ 
kenzoner kun være et materielt fremskridt. Større muligheder ville 
foreligge, hvis en større gruppe kosmisk beslutsomme mennesker 
ville marchere frem i fuld konsekvens mod det sidste mål. Vel ville 
det for den enkelte blive en svær kamp mod egen bekvemmelighed 
og ufuldkommenhed, fordi det ville fordre ikke blot den højeste 
uselviskhed, men også kyskhed og ydmyghed og højeste handlekraft. 
Forbilledet hertil måtte imidlertid udgå fra oven — fra de højeste 
kredse, hvor grundlaget for en højere udvikling er til stede. På denne 
måde ligger der et uhyre ansvar på de førende grupper i vor verden. 
Truende ligger den frygtelige skæbne, som planeten Malona var 
udsat for, lige foran os. 

For førerne af vor menneskehed gælder disse ord: Mange er kal¬ 
dede — f. eks. alle videnskabsmænd — men kun få er udvalgte, 
nemlig de få, der søger sandheden. Meget vil afhænge af, om man 
erkender disse befuldmægtigede fra den kosmiske verden og aner¬ 
kender dem og er dem følgagtige i deres tænken og stræben efter 
en bedre verden. 

Først når disse forudsætninger er til stede, kan det blive bedre og 
en sand menneskefrihed blive til virkelighed. Først da bliver krig en 
saga blott. Lad os ikke forsømme denne lejlighed. 

Hele den kosmiske verden venter på dette. 


fSlej) 

Vor måne set fra et astronomisk og inter- 
planetarisk synspunkt 

(Fra UFO-Nachrichten nr. 4011960). 

Takket være et ualmindeligt fint team-work mellem russiske astro¬ 
nomer og astronautikere kunne verden den 27. og 28. oktober 1959 
præsenteres for et fotografi af Månens bagside. Hermed var ydet en 
usædvanlig videnskabelig præstation og samtidig var en århundred¬ 
lang drøm opfyldt, nemlig at få noget konkret at vide om Månens 
ukendte bagside. 

Betydelig j or s kel. 

Endnu står vi ved begyndelsen af måneforskningen, og der kan 
ikke herske tvivl om, at denne forskning uopholdelig vil gå frem. 

Da den jordiske astronautik og den interplanetariske rumfart fore¬ 
løbig betræder hver sin vej, så vil de erfaringer, de hver for sig hø¬ 
ster, heller ikke kunne koordineres før jordisk ærgerrighed og ero¬ 
bringstrang underordner sig interplanetarisk viden og harmonisk 
samarbejde. Set fra et ufologisk standpunkt er rummenneskene, der 
besøger de forskellige planeter, Månen og Jorden os langt overlegen 
i astronautik. 

Kort sagt: De jordiske videnskabsmænd i Rusland og Amerika 
gør stadige forsøg på at nå Månen og senere Mars og Venus — fordi 
rummenneskenes overlegenhed og viden har sat dem i stand til for 
mange år siden at komme her til Jorden, medtage jordmennesker på 
rejser i verdensrummet, lade dem komme i nærheden af Månen, ja 
endog lande på Månen med dem. 


Månens bagside. 

På grundlag af det offentliggjorte fotografi har astronomien og 
verdensrumsvidenskaben fastslået følgende: 

Der findes på bagsiden færre kratere og ,,have“, dog mange bjerge 
og bjergkæder indtil 2000 km lange, endvidere kratersøer, hvoraf 
den største måler ca. 300 km i diameter. 

Fotografiet er taget den 7. oktober 1959 ml. kl. 6,30 og 7,10 mo- 
skvatid -— altså indenfor et tidsrum af 40 min. Lunik III med dens 
interplanetariske station var på dette tidspunkt ml. 60.000 og 70.000 
km fra måneoverfladen. Der benyttes kameraer med brændvidder på 

henholdsvis 200 og 500 mm. Fotografierne er optaget på en 35 mm 
film. Filmen blev automatisk fremkaldt, fixeret, skyllet og tørret. 
Billederne blev i en afstand af ca. 470.000 km fra Jorden transmit¬ 
teret hertil ved hjælp af et fjernsynsanlæg af en eller anden art. 

Vurdering. 

Her og der er allerede fremsat bemærkning om ubeboeligheden 
af vor drabant, og man betegner følgelig Adamski som en fantast. 

Om en ubeboelighed på Månen kan man dog ikke fastslå på 
grundlag af det optagne fotografi, fordi 

fotografi nr. 1 ikke er noget teleskopisk optaget billede. På billedet 
findes 30 % af forsiden og 70 % af bagsiden og omfatter således 
hele Månen (3400 km i diameter). Der vil således ikke kunne fin¬ 
des detailler altså ikke noget exakt om beboelighed, bebyggethed, 
bygninger eller planetariske stationer. 

Fotografi nr. 2. En sammenligning med et billede optaget her fra 
Jorden med det 5 m spejlteleskop på Mt. Palomar observatoriet i 
Kalifornien, viser en langt større detailrigdom af måneoverfladen 
end der kan ses på det russiske fotografi. 

Fotografi nr. 3 . Hvis man så sammenligner med billede nr. 3, som 
er et forstørret udsnit af måneoverfladen, så kan man foruden geo¬ 
logiske detailler af velbelyste bjerg- eller bakkekamme og dybe slug¬ 
ter — se et meget mærkeligt linienet med lyse pletter i midten. — 
Begge dele kan uden besvær skelnes fra omgivelsernes formationer 
som værende ikke-naturformer. 

På forstørrelserne kan man skelne enkeltheder eller genstande på 
50 m højde — ja man taler endog om 10 m højde. Har menneske¬ 
hænder virket her? Har major Keyhoe og Edw. J. Ruppelt ret, når 
de taler om en livlig byggevirksomhed på Månen? Dr. G. Kuiper 
og andre førende astronomer hævder at have observeret hundreder 
af mystiske kupler på Månens forside, som man betegner som evt. 
bygninger bygget af ukendte rumfarere (NICAP-bulletin jan. 1959). 

Endnu må der lægges vægt på detailbillederne fra Mt. Palomar på 
UFO-forskeres udsagn og kontakternes beskrivelse af Månens for¬ 
side, mens Lunik Ills optagelser har værdi som videnskabelig-astro- 
teknisk formåen, fordi det er et enestående officielt billede af Må¬ 
nens bagside. 

Adamski og Menger. 

Vi kommer nu tilbage til Adamskis udsagn specielt hans påstand: 
Månens bagside er beboet. Denne oplysning er baseret på hans rej¬ 

se omkring Månen i et venusiansk rumskib, hvor han med egne øjne 
så beboelsen. 

Under sin foredragsrejse i Svejts blev han af sine modstandere 
kaldt en løgner, da han citerede dette afsnit fra sin bog. 

Nu træder en anden kendt UFO-forsker og kontaktmand frem, 
nemlig Howard Menger. I sin bog „From Outher Space To You“ 
går han endnu videre: Han har allerede sammen med tre jordmen¬ 
nesker været på Månen. Naturligvis ikke med noget jordisk rum¬ 
fartøj, men med et interplanetarisk rumskib. For at kunne udholde 
opholdet blev de i løbet af 10 dage på en for os ukendt måde for¬ 
beredt på en forandring af legemets atom-frekvens og tilpasset for¬ 
holdene på Månen. 

Hvis det skulle lykkes et jordisk projektil i lighed med Lunik III 
at bringe yderligere og bedre fotografier fra enten Månens for- eller 
bagside som viser tilstedeværelsen af kæmpemæssige kuppelbygnin¬ 
ger, så ville endelig det videnskabelige ,,bevis“ på Adamskis og 
Mengers udsagn være til stede. 

Verdensrumshemmeligheder. 

Menger fik af sine rumvenner tilladelse til at tage nogle billeder 
på Månen. Bl. a. fik han en mærkelig optagelse af den bageste del 
af en stor raket, som — efter hvad rummenneskene fortalte — siden 
1944 havde ligget på et bestemt sted på Månen. Den kan ikke stam¬ 
me fra Jorden, fordi den første jordiske raket opsendt af russerne er 
landet eller skal være landet på Månen i 1959. Hvis vi kan tro Men¬ 
ger eller rummenneskene, så kan vi muligt antage, at denne raket 
stammer fra en krigerisk indstillet planet. Den formodning ligger 
også nær, at hin vældige eksplosion af „et rumskib af ukendt her¬ 
komst" i Sibirien i 1908 kunne stamme fra en raket, der var kom¬ 
met samme sted fra, som den raket, der ligger på Månen. 

(Siej) 


Verdensomvæltning eller verdens ende - 
UFOs griber ind 


Af Hermann Medinger 

Den høje UFO-aktivitet i den sidste tid (indtil midten af 1958) 
lader sig nu ikke mere vrøvle bort — hverken fra pressens eller fra 
videnskabens side. Aktiviteten får den ængstende menneskehed til 

at spørge: „Hvad vil der ske?“ For at kunne besvare dette spørgsmål 
må vi gå lidt tilbage i tiden. Der findes bogstavelig talt ingen reli¬ 
gion på Jorden, som ikke omtaler og lover os gyldne og paradisiske 
tilstande, hvor mennesker vil leve i overflod, fri for sorger og be¬ 
kymringer, frygt og had. Den omstændighed, at GUD lod os beholde 
vor frie vilje, førte til syndefaldet gennem hvilket vi trin for trin 
stadig sank dybere og dybere ned, og hvor vi allerede nu åndeligt 
stivner. 

Nu gryr dagen på ny, morgen-rødmen breder sig ind i den nye 
tidsalder — vandmandens afsnit — og så trænger et spørgsmål sig 
på: har vi nået bunden, og vil det atter gå fremad, eller vil vi fuld¬ 
kommen ødelægges? 

Først må vi gøre os klart, hvad „tidsalderen” overhovedet er, hvad 
der korteligen skal forklares således: 

Set fra Jorden drejer Solen sig i forhold til fiksstjernerne i løbet 
af 72 år en buegrad, hvorved Solens forår gennemvandrer en dyre¬ 
kreds 30 grader (i modsat retning) i 30 x 72 år, hvilket rundt regnet 
er 2160 år (en verdensmåned eller den kosmistiske tidsalder). Når 
Solen skal gennemløbe samtlige 12 dyrekredse, skal hertil bruges ca, 
25.920 år, det er „Solens store år” også kaldet „et platonisk år”. Vi 
kan nu fastslå, at hver gang foråret efter ca. 2160 år træder ind i en 
ny dyrekreds, altså gennemløber et nyt zodiakalt, kosmisk kraftfelt, 
så forandrer Jorden sig. (Zodikal = kegleformet, nordlyslignende 
lys på himlen i øst og vest. Overs. anm.). GI. kulturer forsvinder, 
folkevandringer og naturkatastrofer hjemsøger vor planet, nye ver¬ 
densanskuelser fødes, og mennesket forandrer sindelag. Dette ind¬ 
træffer naturligvis ikke fra den ene dag til den anden, men næsten 
umærkeligt glider den ene epoke over i den anden. 

Desværre kan vi også ganske tydeligt følge menneskehedens kon¬ 
stante forfald, som vi her skal se: 

Rundt regnet 11.000 dr f. Kr. vandrede forårspunktet fra „Jom¬ 
fruens” tegn og ind i „Løvens” tegn. Dengang fødtes sphinx’erne 
(løvekroppe med jomfruhoveder). 

Rundt regnet 8.840 f. Kr. til 6.680 f. Kr. var det „Krebsen”s 
tegn, og dette tidsrum bragte ligeledes en åndelig kultur (indisk vis¬ 
dom og den hellige, indiske, religiøse litteratur). 

Allerede her kan vi langsomt, men sikkert følge menneskehedens 
forfald. 

Ca. 6.680 til 4.320 f. Kr., „Tvillingerne”s tegn, befinder vi os i 
begyndelsen til en religiøs dualisme (teori om, at tilværelsen består 
af ånd og materie), som finder udtryk i den persiske religion i den¬ 
nes tvedelte „Ormuzd og Ahriman”. 

Verdensuret går videre. 

Ca. 4.320 til 2.360 f. Kr., „Tyren”s tegn, befinder vi os i den 
ægyptiske højkultur, Apiskulturen med den hellige tyr. Kurven går 
stadig stejlere nedad. 

Ca. 2.360 til 200 f. Kr., „Vædderen”s tegn, har vi den semitiske 
kultur, som endte i et hav af blod og rædsel. Kun ved hjælp af de 
store profeter Moses, Esajas m. fl. lykkedes det at holde kulturen i 
halvvejs civiliserede baner. 

Ca. 200 f. Kr. til ca. 1960 e. Kr., „Fisken”s tegn, den periode, 
hvori vi befinder os nu. Nu skulle man synes, at netop denne periode 
kunne hemme menneskehedens videre forfald og styrte guldkalven 
om, fordi Frelseren fødtes og led korsdøden. Desværre blev ofret på 
Golgatha ikke forstået fuldt ud. Tidsrummet har vist en tid med 
undertrykkelse, religionskrige, heksebål, underkuen af de svagere og 
2 verdenskrige med uanet grusomhed har rystet verdenen. Hele Eu¬ 
ropa sank i grus og forsumpede i tyranni. Flygtningestrømme pløjede 
gennem det hårdt prøvede kontinent. Stadig var der kampe mod an¬ 
derledes tænkende mennesker. Tidligere var det „religionskrige”, 
hvor korsets tegn misbrugtes og senere drejede kampen sig om „ver¬ 
densanskuelser” — her ført af fascismen, der ført af kommunismen. 
For begge politiske retninger gjaldt det løsenet: Berøv mennesket 
dets sjæle, gør dem til robotter, opret diktaturets herredømme. Det 
var i alle tilfælde magtbegærlige og blodtørstige dæmoner f. eks. 
Napoleon, Hitler, Stalin, Mussolini for blot at nævne nogle enkelte, 
som misbrugte Jorden og dens befolkning og som i slutningen af 
fiskens tidsalder førte verdenen til afgrundens rand. Også teknikken 
tror, beruset ved opdagelsen af atomkraften, at have overvundet ån¬ 
den. 

Vi står for øjeblikket i en dyb verdensnat, kold og følelsesløs, 
som netop den opstående morgenrødme vil gøre en ende på, respek¬ 
tiv løse. 

Vil den kommende tidsalder i „Vandmanden”s tegn gøre en ende 
på denne nat og atter bringe fred og lykke til den forpinte menne¬ 
skehed, som i „den gyldne tidsalder”s periode? 

Atomkraften, den atter skænkede gave, som er blevet os tildelt, 
lader to udsigter stå åbne for os: 

enten: fuldkommen og absolut ødelæggelse af os selv og vor pla¬ 
net, og hvor selve kosmos vil blive trukket med. 

eller: en aldrig før set lykke for hele verden gennem opstigning 
til skabelsesharmoniens højere vej. 

Menneskeheden har selv afgørelsen. 

Og nu tilbage til UFO’erne. 

De er ikke nogen „opfindelse" fra vor tid, men har beviseligt for 
årtusinder siden optrådt periodevis, således som gi. overleveringer 
siger. 

Allerede den stærke UFO-aktivitet den gang viser tydeligt, at selv 
beboere fra højere udviklede verdener var meget interesseret i vor 
gøren og laden, da også deres hjemlandsplaneter ved en evt. øde¬ 
læggelse af vor planet ville lide ubodelig skade. 

Det ville derfor ikke være underligt, om de endog så sig nødsaget 
til at lande på vor planet for at give den uopdragne menneskehed, 
der med forbryderisk letsindighed leger med den kosmiske kraft, et 
lille rap over fingrene. 

UFO-Nachrichten nr. 21/1958. - Siej. 


Spredte bemærkninger 

Sovjetrussiske astronomer fra Kachachstan mener at have opdaget 
en planet hinsides Pluto. Efter opgivende er det en meget lille sol¬ 
drabant, som allerede i 1957 blev opdaget af en russisk student ad 
fotografisk vej. Først nu har det været muligt at finde bekræftelse 
for dens eksistens. UFO-forskningen har dog længe gennen kontakt¬ 
beretninger været orienteret om en sådan planets eksistens. Selv om 
denne oplysning således ikke kommer overraskende, så kommer den 
dog uventet. 

En anden oplysning fra Rusland er dog mere forbløffende og vir¬ 
ker tydeligvis stærkere. 

Den russiske fysiker og matematiker, M. Agrest, der i en ny teori 
beskæftiger sig med gådefulde, forhistoriske fænomener, som han 
føjer sammen til en helhed, er for UFO-forskningen ikke ganske 
uden betydning. 

Efter Agrest mening kan for årtusinder siden beboere fra andre 
planeter være kommet her til Jorden i store rumskibe. Rejsen hertil 
skal de have tilbagelagt med hastigheder, der nærmer sig lysets. — 
Rumskibene skal da have kredset omkring Jorden som kunstige satel¬ 
litter for sluttelig — efter en indgående undersøgelse af livsbetingel¬ 
serne — at være landet. 

Denne undersøgelse skete efter den russiske professors mening 

med sonder, hvis rester han mener er tektitter, som i dag kan findes 
som glaslignende legemer af formodet kosmisk oprindelse. 

(Tektit = Glasmeteorit, legemer, der består af en glasagtig masse 
uden indhold af metaller; farven grøn til sort, størrelse op til en 
hånds. Opkaldt efter findestederne som: Moldavit i Bohmen, Billi- 
tonit, Australit. Anses i almindelighed for at være af meteorisk op¬ 
rindelse, men tektit-fald er aldrig iagttaget. Overs. anm.). 

Disse tektitter indeholder radioaktive isotoper fra aluminium og 
beryllium, og de må være opstået under meget høje temperaturer og 
stærk stråling. Indtil nu findes ingen overbevisende teori om deres 
opståen. 

Et yderligere bevis for landing af forhistoriske besøgende fra ver¬ 
densrummet ser professor Agrest i de bekendte terasser fra Bålbek i 
Libanon. I dette område formoder han, at der har været landings¬ 
pladser og hævder, at terrasserne, som man indtil nu ingen forkla¬ 
ring kan give på, er anlagt af verdensrummennesker som start- og 
landingspladser. 

Professor Agrest har i den russiske radio den 9. februar 1960 i et 
foredrag fremsat en overraskende teori om de bibelske steder Sodoma 
og Gomorras ødelæggelser. Agrest hævder, at begge byer for ca. 5000 
år siden blev ødelagt gennem en atomeksplosion af de besøgende fra 
verdensrummet. 

Professor Agrest mener, at den bibelske fremstilling — når man 
oversætter det til nutidigt sprog — angiver, at menneskene fik be¬ 
sked på at forlade eksplosionsstedet, ikke at opholde sig i den fri 
natur og ikke at se mod eksplosionsstedet. Når det i Bibelen hedder: 
Og Herren lod ild og svovl regne over Sodoma og Gomorra ... og 
Lots hustru vendte sig om og blev en saltstøtte, så skulle ild og svovl 
kunne forklares ved en eksplosion af atomare stoffer. 

De hemmelighedsfulde terasser ved Bålbek i Libanon — en af 
mægtige stenkvadre bygget terrasse — skulle være benyttet som start¬ 
og landingsbane for verdensrumsbeboernes rumskibe. 

De omtalte tektitter, som særligt er fundet i den libyske ørken, 
anser professor Agrest for at være rester af kosmiske raketter, der 
var forløbere for de første rumskibe. Disse raketter skulle være knust 
mod jorden. 

Kære læser. 

Det er med beklagelse jeg nu må meddele, at dette heftes 
økonomiske status i dag er sådan, at heftet indtil videre ikke 
vil udkomme. 

Jeg takker alle, der med interesse har fulgt stoffet og med¬ 
virket ved oversættelser og indlæg. Stofområdet er uhyre 
interessant og langt fra udtomt. Skulle der senere vise sig en 
mulighed for at drive heftet uden underskud — ja så starter 
jeg igen. 

Med venlig hilsen 
Frank Pedersen 


NBI Jeg beder alle, der endnu ikke har betalt for alle numre, 
indsende beløbet på postgiro 18775. 











